paragraph_text: Danas se sve manje singlova distribuira putem nosača zvuka, a promocija pjesme se radi putem video spotova, radija (postoje i posebne ljestvice, tzv. Airplay Charts, za pjesme koje ne idu u klasičnu distribuciju), zvona mobitela (tzv. Ringtones) ili putem internetskih glazbenih servisa. Navedeno se ne odnosi na dance glazbu, gdje su klasični nosači zvuka još uvijek glavni način distribucije glazbe.